**Vyhlásenie obchodnej verejnej súťaže na predaj nehnuteľnosti**

Mesto Lipany vyhlasuje OVS o najvhodnejší návrh na uzavretie Kúpnej zmluvy na predaj nehnuteľnosti – pozemku v k.ú. Lipany, registra KN E, č. 1596/2, druh pozemku: trvalý trávny porast vo výmere 739 m2 zapísaného na LV č. 3829 pre okres: Sabinov, obec: Lipany, katastrálne územie: Lipany. Po preverení možností využitia predmetného pozemku Mestom Lipany po bolo zistené, že cez pozemok vedie prívodné potrubie vody – LT DN 350 mm, čo obmedzuje využitie predmetného pozemku Mestom Lipany, preto bude tento pozemok formou OVS ponúknutý na predaj.

**MESTO LIPANY, so sídlom Krivianska 1, 082 71 Lipany**

zastúpené primátorom Ing. Vladimírom Jánošíkom **vyhlasuje**, v súlade so zákonom č. 138/1991 Zb. o majetku obcí v znení neskorších predpisov a v zmysle § 281 a následných ustanovení zákona č. 513/1991 Zb. Obchodného zákonníka

**obchodnú verejnú súťaž**

o najvhodnejší návrh na uzavretie Kúpnej zmluvy na predaj nehnuteľnosti – pozemku KNE č. 1596/2 v k. ú. Lipany za nasledovných podmienok:

1. **Predávajúci/Vyhlasovateľ**

**Mesto Lipany**

so sídlom Krivianska 1, 082 71 Lipany

IČO: 00 327 379

štatutárny orgán: Ing. Vladimír Jánošík – primátor mesta

kontaktná osoba: JUDr. Jana Triščíková Reištetterová

email: prednosta@lipany.sk, telefónny kontakt: +421 051 488 11 52

1. **Predmet obchodnej verejnej súťaže**
2. Predmetom obchodnej verejnej súťaže je prevod vlastníckeho práva k nehnuteľnosti:

**Parcela registra KN E, č. 1596/2, druh pozemku: trvalý trávny porast vo výmere 739 m2 zapísaného na LV č. 3829 pre okres: Sabinov, obec: Lipany, katastrálne územie: Lipany**; (ďalej spoločne aj „predmet obchodnej verejnej súťaže“).

Predmet obchodnej verejnej súťaže musí byť využitý v súlade s Územným plánom Mesta Lipany.

2.2. Podrobnejšie informácie o súčasnom stave nehnuteľnosti, ktorá je predmetom obchodnej verejnej súťaže získajú záujemcovia priamo pri obhliadke kedykoľvek počas doby trvania obchodnej verejnej súťaže po dohode s kontaktnou osobou uvedenou v identifikácii vyhlasovateľa.

2.3. Výsledkom obchodnej verejnej súťaže bude uzavretie Kúpnej zmluvy.

1. **Požadované náležitosti súťažného návrhu na uzavretie Kúpnej zmluvy**

Súťažný návrh na uzavretie Kúpnej zmluvy musí obsahovať:

Účastník súťaže je povinný vyplniť súťažný návrh podľa vzoru, ktorý je neoddeliteľnou prílohou súťažných podmienok.

**Účastník je povinný doplniť tieto vyznačené údaje**:

a. **identifikačné údaje fyzickej osoby / právnickej osoby**

* meno a priezvisko, ako aj rodné priezvisko/obchodné meno, adresu trvalého pobytu/sídlo, dátum narodenia, rodné číslo/IČO, DIČ, zápis v OR/ŽR;
* ak niektorým z uvedených identifikačných údajov účastník súťaže nedisponuje, možno ho z návrhu zmluvy vypustiť,
* v prípade ak kupujúcim budú manželia, ktorí nadobudnú nehnuteľnosť do bezpodielového spoluvlastníctva manželov, tak návrh musí obsahovať identifikačné údaje oboch manželov.

**b. kúpnu cenu** – číslom a slovom v požadovanom vyčíslení; vyhlasovateľ súťaže určuje **minimálnu kúpnu cenu** nasledovne:

- vo výške **min.** **22,- €/m2** za pozemok registra KN E, č. 1596/2, druh pozemku: trvalý trávny porast vo výmere 739 m2 zapísaného na LV č. 3829, katastrálne územie: Lipany;

**c. určenie kontaktných údajov**

Účastník súťaže uvedie kontaktnú osobu s uvedením jej mena a priezviska, tel. čísla a e-mailu; účastník súťaže ďalej uvedie vlastnú korešpondenčnú adresu určenú na doručovanie písomností súvisiacich s obchodnou verejnou súťažou.

1. **Súťažné podmienky**
2. Účastník predloží návrh kúpnej ceny, pričom minimálna kúpna cena je určená vo výške **22,- €/m2.**
3. Kúpna cena bude splatná do 7 dní od vystavenia faktúry vybranému účastníkovi na základe vyhodnotenia OVS.
4. Kúpna zmluva s vybraným účastníkom súťaže bude uzatvorená až po uhradení celej kúpnej ceny.
5. Pre zabezpečenie viazanosti ponuky – súťažného návrhu vyhlasovateľ OVS požaduje zloženie zábezpeky.
	* 1. Zábezpeka sa stanovuje na sumu **1.600,- €**
		2. Finančné prostriedky – zábezpeku – vloží uchádzač na bankový účet vyhlasovateľa OVS.
		3. Zloženie zábezpeky na účet vyhlasovateľa OVS v **Prima banke Slovensko, IBAN: SK52 5600 0000 0034 1149 4002, uchádzač** uvedie ako **VS:** dátum narodenia v tvare ddmmrrrr a do informácie pre príjemcu uvedú svoje meno a priezvisko.
		4. Doklad o zložení zábezpeky musí byť súčasťou ponuky uchádzača. Ak doklad o zložení zábezpeky nebude súčasťou ponuky, resp. ak finančné prostriedky nebudú zložené na účte vyhlasovateľa OVS v termíne podľa bodu 3.1, bude ponuka uchádzača z postupu OVS **vylúčená.**
		5. Zábezpeka prepadne v prospech vyhlasovateľa VOS, ak víťazný uchádzač neuhradí faktúru podľa bodu 4.2. v lehote 7 dní od jej vystavenia.
		6. Vyhlasovateľ OVS vráti uchádzačom zábezpeku do 7 dní odo dňa uzavretia Kúpnej zmluvy s víťazným uchádzačom, resp do 7 dní odo dňa zrušenia súťaže alebo odmietnutí všetkých predložených návrhov.
6. Lehota, do ktorej možno doručiť súťažný návrh na sekretariát MsÚ: **do 15.12.2021 do 11.00 hod.,**
7. Vyhlasovateľ má právo vybrať najvhodnejšiu ponuku, ktorá spĺňa záväzné podmienky súťaže a bola predložená v termíne určenom na podávanie návrhov,
8. Návrh možno odvolať, meniť alebo dopĺňať len do uplynutia termínu určeného na podávanie návrhov.
9. Uchádzači nemajú nárok na náhradu nákladov spojených s účasťou v súťaži,
10. Vyhlasovateľ má právo zmeniť podmienky súťaže, zrušiť súťaž alebo odmietnuť všetky predložené návrhy.
11. Náklady súvisiace s prevodom hradí kupujúci.
12. Do súťaže nebudú zaradené návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá súťažným podmienkam.
13. Otváranie obálok so súťažnými návrhmi a ich vyhodnotenie sa uskutoční dňa **15.12.2021 o 13.00 hod.**
14. Vyhlasovateľ súťaže vyzve víťazného uchádzača o uhradenie kúpnej ceny a uzavretie Kúpnej zmluvy do 5 pracovných dní odo dňa otvorenia obálok.
15. Vyhlasovateľ bez zbytočného odkladu po ukončení súťaže upovedomí účastníkov súťaže, ktorí v súťaži neuspeli, že ich návrhy sa odmietli.
16. Záujemcovia môžu svoje návrhy zaslať poštou, alebo doručiť osobne v uzatvorenej obálke s označením „**OVS – pozemok Krivianska ulica“ NEOTVÁRAŤ** na adresu: Mestský úrad Lipany, Krivianska 1, 082 71 Lipany, do podateľne v termíne **do 15.12.2021 do 11.00 hod.** V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi. Doručený súťažný návrh musí byť opatrený podacou pečiatkou vyhlasovateľa s vyznačením dátumu a času doručenia.
17. **Spôsob výberu najvhodnejšieho návrhu**
18. Súťažná komisia na vyhodnotenie návrhov posúdi, či všetky predložené návrhy zodpovedajú zverejneným súťažným podmienkam vyhlasovateľa a rozhodne, či návrh zaradí do vyhodnotenia. Predložené návrhy sa budú posudzovať na základe nasledovných hodnotiacich kritérií:
* **výška ponúknutej kúpnej ceny**

Súťažná komisia určí poradie návrhov.

V prípade rovnosti ponúknutých cien bude úspešnosť uchádzača stanovená podľa doplňujúcich kritérií v tomto poradí:

1. dohoda medzi uchádzačmi

2. žreb

*Prílohy:*

* vzor Kúpnej zmluvy
* súťažný návrh

 Ing. Vladimír Jánošík

 primátor mesta